
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 300 

7 Νοεμβρίου 2011 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση πολεοδομικής μελέτης επέκτασης της περι¬ 
οχής ΒΟΤΡΥΣ - ΕΛΑΙΟΥΡΓΕΙΟ της δημοτικής ενό¬ 
τητας Ελευσίνας του δήμου Ελευσίνας (ν. Αττικής) 
(Π.Ε. 3), τροποποίηση του εγκεκριμένου ρυμοτομι¬ 
κού σχεδίου στα όρια σύνδεσης και καθορισμός 
χρήσεων, όρων και περιορισμών δόμησης». 1 

ΑΠΟΦΑΣΕΙΣ 

Χαρακτηρισμός ως μνημείου του περιμετρικού τοί¬ 
χου της πρόσοψης δυο κτιρίων επί της οδού Ναυα- 
ρίνου 38, στην περιοχή «Παλαιό Φορτέτσα» του 
Δήμου Ηρακλείου (Ν. Ηρακλείου), Περιφερειακής 
Ενότητας Ηρακλείου, Περιφέρεια Κρήτης, φερο- 
μένης ιδιοκτησίας Αντωνίου Καράδαγλη και Καλ¬ 
λιόπης Ροβυθάκη. 2 

Έγκριση της αναοριοθέτησης του ιστορικού τόπου 
της πόλης της Ναυπάκτου, Δήμου Ναυπακτίας 
(Ν. Αιτωλοακαρνανίας), Περιφερειακής Ενότητας 
Αιτωλοακαρνανίας, Περιφέρειας Δυτικής Ελλά¬ 
δος. 3 


ΔΙ ΑΤΑΓΜΑΤ Α 

(ΐ) 

Έγκριση πολεοδομικής μελέτης επέκτασης της περιο¬ 
χής ΒΟΤΡΥΣ - ΕΛΑΙΟΥΡΓΕΙΟ της δημοτικής ενότητας 
Ελευσίνας του δήμου Ελευσίνας (ν. Αττικής) (Π.Ε. 3), 
τροποποίηση του εγκεκριμένου ρυμοτομικού σχεδίου 
στα όρια σύνδεσης και καθορισμός χρήσεων, όρων 
και περιορισμών δόμησης». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 43 (παρ. 1, 4 και 5), 44 
(παρ. 1, 2 και 4), 152 (παρ. 1, 2 και 6), 154, 160 (παρ. 1 
και 2), 161, 243, 248, 249 και 250 του Κώδικα Βασικής 
Πολεοδομικής Νομοθεσίας (Κ.Β.Π.Ν.), που κυρώθηκε με 
το άρθρο μόνο του από 14/27.7.1999 π.δ/τος (Δ' 580), 
όπως τα άρθρα 243, 248, 249 και 250 τροποποιήθηκαν 
με τα άρθρα 4, 5, 6 και 7 αντίστοιχα του ν. 2831/2000 


«Τροποποίηση των διατάξεων του ν. 1577/1985 «Γενικός 
Οικοδομικός Κανονισμός» και άλλες πολεοδομικές δια¬ 
τάξεις» (Α' 140). 

2. Τις διατάξεις του άρθρου 90 του του Κώδικα Νομο¬ 
θεσίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Την υπ’ αριθμ. 2876/7-10-2009 (ΦΕΚ Β' 2234/2009) 
απόφαση του Πρωθυπουργού «Αλλαγή τίτλου Υπουρ¬ 
γείων». 

4. Τις διατάξεις των άρθρων 1 (παρ. 2) και 6 του π.δ/τος 
189/2009 «Καθορισμός και ανακατανομή αρμοδιοτήτων 
των Υπουργείων» (Α' 221). 

5. Την υπ’ αριθμ. Υ273/30-9-2010 απόφαση Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Νικολάου Σηφουνάκη» (Β' 1595). 

6. Τις υπ’ αριθμ. 146/2004, 265/2004,179/2005, 81/2008 
και 255/2008 γνωμοδοτήσεις του δημοτικού συμβουλίου 
του Δήμου Ελευσίνας. 

7. Το υπ’ αριθμ. 18909/25-4-2005 έγγραφο της Διεύθυν¬ 
σης Οικοδομικών και Κτιριοδομικών Κανονισμών - Τμήμα 
Γ' του ΥΠΕΧΩΔΕ. 

8. Τα υπ’ αριθμ. Φ1 /13/551 /I-2-2005, Φ1/13/3364/16-6-2005 
και Φ1/13/3365/6-7-2010 έγγραφα της Γ' Εφορείας Προϊ¬ 
στορικών και Κλασικών Αρχαιοτήτων Αθηνών. 

9. Το υπ’ αριθμ. 2336/23-8-2007 έγγραφο του Οργα¬ 
νισμού Αθήνας. 

10. Τα υπ’ αριθμ. 3829/16-9-2003 και 811/31-3-2004 έγ¬ 
γραφα του Δασαρχείου Αιγάλεω. 

11. Τ ις διατάξεις τις υπ’ αριθμ. 53571/3467/1989 (Δ' 518) 
απόφασης του Υπουργού Περιβάλλοντος, Χωροταξίας 
και Δημοσίων Έργων «Εγκριση Γενικού Πολεοδομικού 
Σχεδίου (Γ.Π.Σ.) του δήμου Ελευσίνας και τμήματος του 
δήμου Μάνδρας (ν. Αττικής)», όπως ισχύει. 

12. Την υπ’ αριθμ. 303/2009 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

13. Το γεγονός ότι από τις κανονιστικές διατάξεις αυ¬ 
τού του διατάγματος δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α. 

14. Την υπ’ αριθμ. 137/2011 γνωμοδότηση του Συμβου¬ 
λίου της Επικράτειας με πρόταση του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής, αποφασίζουμε: 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Αρθρο 1 

Εγκρίνεταί: 

α) Το πολεοδομικό σχέδιο στην περιοχή ΒΟΤΡΥΣ - 
ΕΛΑΙΟΥΡΓΕΙΟ στην πολεοδομική ενότητα 3 (Π.Ε. 3) της 
δημοτικής ενότητας Ελευσίνας του Δήμου 

Ελευσίνας (ν. Αττικής) με τον καθορισμό οικοδομή¬ 
σιμων χώρων (ΟΤ 14,15, 32, 32 Α), πεζοδρόμων, χώρου 
πολιτιστικών λειτουργιών (Ο.Τ. 363), χώρου ανέγερσης 
νέου αρχαιολογικού μουσείου (Ο.Τ. 362), υπαίθριου χώ¬ 
ρου στάθμευσης (Ο.Τ. 14 α), Κ.Χ. χώρων πρασίνου (Ο.Τ. 
360, 361,14β). 

β) Η τροποποίηση του εγκεκριμένου ρυμοτομικού σχε¬ 
δίου του ίδιου ως άνω δήμου με την κατάργηση και 
μετατόπιση των ρυμοτομικών και οικοδομικών γραμμών 
στα όρια σύνδεσης με την παραπάνω περιοχή επέκτα¬ 
σης, όπως οι ρυθμίσεις αυτές φαίνονται στο σχετικό 
πρωτότυπο διάγραμμα σε κλίμακα 1:1000, που θεωρήθη¬ 
κε από τον Προϊστάμενο της Διεύθυνσης Τοπογραφικών 
Εφαρμογών με την αρ. 34046/2011 πράξη του και που 
αντίτυπό του σε φωτοσμίκρυνση δημοσιεύεται με το 
παρόν δ/γμα. 

Αρθρο 2 

Εγκρίνεταί, όπως διατυπώνεται στα επόμενα άρθρα, 
ο πολεοδομικός κανονισμός της περιοχής της οποίας 
το πολεοδομικό σχέδιο εγκρίνεταί με την παράγραφο 
α του άρθρου 1 του παρόντος διατάγματος και καθο¬ 
ρίζονται χρήσεις γης και όροι και περιορισμοί δόμησης 
στην περιοχή της οποίας τροποποιείται το σχέδιο με 
την παράγρ. β του άρθρου 1. 

Αρθρο 3 

1. Στα Ο.Τ. 14,15, 32 και 32 Α επιτρέπεται η χρήση γε¬ 
νικής κατοικίας όπως προσδιορίζεται από το άρθρο 3 
του από 23-2-1987 π.δ/τος (Δ' 166) και ειδικότερα: 

- Κατοικία. 

- Κτίρια κοινωνικής πρόνοιας. 

- Κτίρια εκπαίδευσης. 

- Πολιτιστικά κτίρια. 

2. Στα Ο.Τ. 14α, 362 και 363 επιτρέπονται οι παρακάτω 
χρήσεις και καθορίζονται χώροι ως εξής: 

- Στο Ο.Τ. 14α γήπεδο στάθμευσης 

- Στο Ο.Τ. 362 χώρος ανέγερσης νέου αρχαιολογικού 
μουσείου 

- Στο Ο.Τ. 363 χώρος ανέγερσης πολιτιστικών λει¬ 
τουργιών. 

Αρθρο 4 

Στο πρόσωπο των οικοπέδων, οικοδομημένων ή μη, 
των Ο.Τ. 14,15,32 και 32 Α επιβάλλεται προκήπιο πλάτους 
τεσσάρων (4) μέτρων, όπως φαίνεται στο διάγραμμα 
του άρθρου 1. 

Αρθρο 5 

Α.1. Τα ελάχιστα όρια εμβαδού και προσώπου καθώς 
και οι λοιποί όροι και περιορισμοί δόμησης των οικοπέ¬ 
δων που εμπίπτουν στα Ο.Τ. 14,15, 32 και 32Α ορίζονται 
ως εξής: 

- Ελάχιστο πρόσωπο: δέκα (10,00) μέτρα 

- Ελάχιστο εμβαδόν: διακόσια (200) τ.μέτρα. 

Για τα οικόπεδα που υφίστανται προ του ΓΟΚ του 1973 
απαιτείται ελάχιστο πρόσωπο οκτώ (8) μέτρα, ενώ για 
τα οικόπεδα που υφίστανται προ της 4-9-1962 απαιτεί¬ 
ται ελάχιστο πρόσωπο επτά (7) μέτρα. 


- Επιπλέον των προϋποθέσεων των προηγουμένων 
παραγράφων απαιτείται όπως: α) στο οικοδομήσιμο 
τμήμα του οικοπέδου εγγράφεται κάτοψη κτιρίου με 
ελάχιστη επιφάνεια πενήντα (50) τ.μ. και ελάχιστη πλευ¬ 
ρά (5) μέτρα και β) τα οικόπεδα να μην δημιουργήθη- 
καν κατά παράβαση των διατάξεων του από 22-6-1983 
π.δ/τος (Δ'284) 

- Συντελεστής δόμησης: οκτώ δέκατα (0,8) 

- Ποσοστό κάλυψης: εβδομήντα τοις εκατό (70%) της 
επιφάνειας των οικοπέδων. 

- Μέγιστος επιτρεπόμενος αριθμός ορόφων των κτι¬ 
ρίων δύο (2) με μέγιστο επιτρεπόμενο ύψος αυτών οκτώ 
(8) μέτρα συμπεριλαμβανομένου και του ύψους της τυ¬ 
χόν στέγης. 

2. Καθορίζονται όροι και περιορισμοί δόμησης των 
χώρων πολιτιστικών λειτουργιών και του νέου αρχαιο¬ 
λογικού μουσείου ως εξής: 

- Συντελεστής δόμησης: τέσσερα δέκατα (0,4). 

- Ποσοστό κάλυψης: εβδομήντα τοις εκατό (70%) της 
επιφάνειάς τους. 

- Μέγιστο επιτρεπόμενο ύψος κτιρίων: οκτώ (8) μέ¬ 
τρα συμπεριλαμβανομένου και του ύψους της τυχόν 
στέγης. 

- Τα ανεγερθησόμενα κτίρια πρέπει να απέχουν από 
τις ρυμοτομικές γραμμές τέσσερα (4) μ. τουλάχιστον. 

Β.1. Προ της εκδόσεως οιασδήποτε οικοδομικής άδειας 
απαιτείται η έγκριση της οικείας αρχαιολογικής υπηρεσίας. 

2. Επιβάλλεται η εφαρμογή των συναφών διατάξεων 
του ν.3028/2002 «Για την προστασία των αρχαιοτήτων 
και εν γένει της πολιτιστικής κληρονομιάς» (Α' 153). 

Γ. Η έκδοση των οικοδομικών αδειών γίνεται σύμφωνα 
με τις προϋποθέσεις της έκθεσης της εγκεκριμένης από 
την αρμόδια Διεύθυνση Οικοδομικών και Κτιριοδομικών 
Κανονισμών μελέτης γεωλογικής καταλληλότητας για 
την περιοχή ΒΟΤΡΥΣ - ΕΛΑΙΟΥΡΓΕΙΟ. 

Δ. Επιπλέον των ανωτέρω καθορίζονται και οι εξής 
όροι και περιορισμοί: 

1. Απαγορεύεται η τοποθέτηση διαφημίσεων και δια¬ 
φημιστικών πινακίδων στους ελεύθερους χώρους καθώς 
και στους πεζοδρόμους. Εξαιρούνται οι ενημερωτικού 
χαρακτήρα πινακίδες για την κυκλοφορία και τη σή¬ 
μανση των οδών. 

2. Στα προκήπια επιτρέπεται η τοποθέτηση μόνο μίας 
πινακίδας ανά οικόπεδο, πληροφοριακής για τις χρήσεις 
του κτιρίου και τις δραστηριότητες των ενοίκων του, με 
μέγεθος προσαρμοσμένο στις όψεις των κτιρίων. 

Στα κτίρια απαγορεύεται η τοποθέτηση διαφημίσεων 
και διαφημιστικών πινακίδων οποιοσδήποτε μορφής και 
υλικού, τόσο επί των όψεων όσο και επί των δωμάτων 
αυτών. Στις όψεις επιτρέπεται μόνο η τοποθέτηση πι¬ 
νακίδων που πληροφορούν για τις χρήσεις των κτιρίων 
και τις δραστηριότητες των ενοίκων τους με μέγεθος 
προσαρμοσμένο στις όψεις αυτές. 

Οι πινακίδες αναγράφονται υποχρεωτικά στην Ελληνική 
γλώσσα. Σε περίπτωση ανάγκης ξενόγλωσσης, αυτή τοπο¬ 
θετείται κάτω από την Ελληνική με μικρότερα στοιχεία. 

3. Διαφημίσεις και διαφημιστικές πινακίδες, οποιοσ¬ 
δήποτε μορφής και υλικού, που απαγορεύονται από τις 
διατάξεις του παρόντος απομακρύνονται σε διάστημα 
έξι (6) μηνών από τη δημοσίευση του παρόντος. 

4. Απαγορεύεται η τοποθέτηση δορυφορικών κεραιών 
(κάτοπτρα) στο δώμα των κτιρίων, όταν αυτές είναι 
ορατές. 

5. Επιβάλλεται η χρήση μόνο μίας κεντρικής κεραίας 
τηλεόρασης σε κάθε κτίριο. Υφιστάμενες μεμονωμένες 
κεραίες απομακρύνονται εντός δύο (2) ετών από τη 
δημοσίευση του παρόντος. 

6. Απαιτείται έγκριση της ΕΠΑΕ για όλα τα κτίσματα 
που έχουν πρόσωπο στους πεζοδρόμους οι οποίοι δια¬ 
χωρίζουν τα αντίστοιχα οικόπεδα από κοινόχρηστους 
χώρους. 

Αρθρο 6 

Επιβάλλεται η απομάκρυνση των βιομηχανικών και 
βιοτεχνικών εγκαταστάσεων ή τυχόν άλλων χρήσεων 
που δεν επιτρέπονται από τις διατάξεις του παρόντος, 
εντός δώδεκα (12) ετών από τη δημοσίευσή του. 


Άρθρο 7 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 19 Οκτωβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΣΗΦΟΥΝΑΚΗΣ 

ΑΠΟΦΑΣΕΙ Σ 

Αριθμ. ΥΠΠΟΤ/ΔΝΣΑΚ/38462/782 (2) 

Χαρακτηρισμός ως μνημείου του περιμετρικού τοίχου 
της πρόσοψης δυο κτιρίων επί της οδού Ναυαρίνου 
38, στην περιοχή «Παλαιό Φορτέτσα» του Δήμου Ηρα¬ 
κλείου (Ν. Ηρακλείου), Περιφερειακής Ενότητας Ηρα¬ 
κλείου, Περιφέρεια Κρήτης, φερομένης ιδιοκτησίας 
Αντωνίου Καράδαγλη και Καλλιόπης Ροβυθάκη. 

Ο ΥΠΟΥΡΓΟΣ 

ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α)Του άρθρου 90 του Π.Δ. 63/2005 (ΦΕΚ 98/Α722-04-2005) 
«Κωδικοποίηση της Νομοθεσίας για την Κυβέρνηση και τα 
Κυβερνητικά Όργανα» καθώς και ότι από την εφαρμογή 
των κανονιστικών αυτών διατάξεων δεν προκαλείται δα¬ 
πάνη σε βάρος του Κρατικού προϋπολογισμού. 

β) Το Π.Δ. 186/2009 «Συγχώνευση των Υπουργείων 
Πολιτισμού και Τουριστικής Ανάπτυξης» (ΦΕΚ 213/Α7 
07-10-2009) και το Π.Δ. 187/2009 «Διορισμός Υπουργών 
και Υφυπουργών» (ΦΕΚ 214/Α707-10-2009). 

γ) Του Ν. 3028/02 (Φ.Ε.Κ. 153/Α728-6-2002) «Για την 
προστασία των Αρχαιοτήτων και εν γένει της Πολιτι¬ 
στικής Κληρονομιάς». 

δ) Του Ν. 2039/92 (Φ.Ε.Κ. 61/Α713-4-92) «Περί Κύρωσης 
της Σύμβασης για την προστασία της Αρχιτεκτονικής 
Κληρονομιάς της Ευρώπης». 

ε) Του Π.Δ. 191/2003 (ΦΕΚ 146/Α713-6-2003) «Περί Ορ¬ 
γανισμού του Υπουργείου Πολιτισμού». 

2. Την υπ’ αριθμ. ΥΠΠΟ/ΔΟΕΠΥ/ΤΠΟΝΥΣ/15/3696/ 
20-1-2004 Υπουργική απόφαση «Μεταβίβαση αρμοδιο¬ 
τήτων του Υπουργού Πολιτισμού στις Περιφερειακές....» 
(ΦΕΚ 70/Β/20-1-2004) καθώς και την υπ’ αριθμ. ΥΠΠΟ/ 


ΔΟΕΠΥ/ΤΠΟΝΥΣ/14/3698/20-1-2004 Υπουργική απόφαση 
«Οργάνωση και λειτουργία των Συμβουλίων του Ν. 3028/ 
2002» (ΦΕΚ 70/Β720-1-2004). 

3. Το γεγονός ότι τα εν θέματι κτίρια βρίσκονται στην 
περιοχή της «Παλαιός Φορτέτσας» Ηρακλείου Κρήτης 
που προστατεύεται με την υπ’ αριθμ. 6525/7-5-1965 
Υπουργική απόφαση (Φ.Ε.Κ. 360/Β/12-6-1965). 

4. Την από 7-12-2009 εισήγηση της Διεύθυνσης Νεώ- 
τερης και Σύγχρονης Αρχιτεκτονικής Κληρονομιάς, την 
εισήγηση της Διεύθυνσης Βυζαντινών και Μεταβυζαντι¬ 
νών Αρχαιοτήτων και τα λοιπά στοιχεία του φακέλου. 

5. Την κατά πλειοψηφία γνωμοδότηση του Ειδικού 
Οργάνου του άρθρου 50 παρ. 6 β του Ν. 3028/2002 με 
αριθμό πρακτικού 2/14-10-2010 (Αρ. Θέματος 9), απο¬ 
φασίζουμε: 

Χαρακτηρίζουμε ως μνημείο, σύμφωνα με το άρθρο 
6 παρ. 1γ του Ν. 3028/2002, τον περιμετρικό τοίχο της 
πρόσοψης των δυο κτιρίων επί της οδού Ναυαρίνου 38, 
στην περιοχή «Παλαιό Φορτέτσα», Δήμου Ηρακλείου 
(Νομού Ηρακλείου), Περιφερειακής Ενότητας Ηρακλείου, 
Περιφερείας Κρήτης φερομένης ιδιοκτησίας Αντωνίου 
Καράδαγλη και Καλλιόπης Ροβυθάκη, όπως αυτός απο- 
τυπώνεται στο συνημμένο σκαρίφημα με στοιχεία από 
το «1» μέχρι το «5», διότι αποτελεί αναπόσπαστο τμή¬ 
μα του πολεοδομικού ιστού της πόλης, όπως αυτός 
διαμορφώθηκε την τελευταία περίοδο της οθωμανικής 
περιόδου στην Κρήτη και η διατήρηση του θα συμβάλλει 
στην προστασία της φυσιογνωμίας και των ιδιαίτερων 
χαρακτηριστικών της παλαιός πόλης του Ηρακλείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2011 

Ο ΥΠΟΥΡΓΟΣ 

ΠΑΥΛΟΣ ΓΕΡΟΥΛΑΝΟΣ 

Αριθμ. ΥΠΠΟΤ/ΔΝΣΑΚ/58777/1132 (3) 

Έγκριση της αναοριοθέτησης του ιστορικού τόπου της 
πόλης της Ναύπακτού, Δήμου Ναυπακτίας (Ν. Αιτω¬ 
λοακαρνανίας), Περιφερειακής Ενότητας Αιτωλοα¬ 
καρνανίας, Περιφέρειας Δυτικής Ελλάδος. 

Ο ΥΠΟΥΡΓΟΣ 

ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις 

α)Του άρθρου 90 του Π.Δ. 63/2005 (ΦΕΚ 98/Α/22-04-2005) 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα» καθώς και ότι από την εφαρμο¬ 
γή των κανονιστικών αυτών διατάξεων δεν προκαλείται 
δαπάνη σε βάρος του Κρατικού προϋπολογισμού. 

β) Το Π.Δ. 186/2009 «Συγχώνευση των Υπουργείων 
Πολιτισμού και Τουριστικής Ανάπτυξης» (ΦΕΚ 213/Α'/ 
07-10-2009) και το Π.Δ. 187/2009 «Διορισμός Υπουργών 
και Υφυπουργών» (ΦΕΚ 214/Α'/07-10-2009). 

γ) Του Ν. 3028/02 (Φ.Ε.Κ. 153/Α'/28-6-2002) «Για την 
προστασία των Αρχαιοτήτων και εν γένει της Πολιτι¬ 
στικής Κληρονομιάς». 

δ) Του Ν. 2039/92 (Φ.Ε.Κ. 61/Α713-4-92) «Περί Κύρωσης 
της Σύμβασης για την προστασία της Αρχιτεκτονικής 
Κληρονομιάς της Ευρώπης» και ειδικότερα τις διατάξεις 
των άρθρων 73 παρ. 13, 16 και 2 περ. δ' και 12 παρ. 1 
του Νόμου αυτού. 

ε) Του Π.Δ. 191/2003 (ΦΕΚ 146/Α713-6-2003) «Περί Ορ¬ 
γανισμού του Υπουργείου Πολιτισμού». 

2. Την υπ’ αριθμ. ΥΠΠΟ/ΔΟΕΠΥ/ΤΠΟΝΥΣ/15/3696/ 
20-1-2004 Υπουργική απόφαση «Μεταβίβαση αρμο¬ 
διοτήτων του Υπουργού Πολιτισμού στις Περιφερεια¬ 
κές....» (ΦΕΚ 70/Β720-1-2004) καθώς και την υπ’ αριθμ. 
ΥΠΠΟ/ΔΟΕΠΥ/ΤΠΌΝΥΣ/14/3698/20-1-2004 Υπουργική 
απόφαση «Οργάνωση και λειτουργία των Συμβουλίων 
του Ν. 3028/2002» (ΦΕΚ 70/Β720-1-2004). 

3. Τα Π.Δ/γματα της 19ης/10/1978 (Φ.Ε.Κ. 594/τ.Δ7ΐ978) 
και 28ης/1/1993 (Φ.Ε.Κ. 85/τ.Δ7ΐ993) δια των οποίων χα¬ 
ρακτηρίστηκε από το ΥΠΕΧΩΔΕ τμήμα της πόλεως της 


Ναυπάκτου ως παραδοσιακός οικισμός και επεβλήθησαν 
όροι και περιορισμοί δόμησης. 

4. Την υπ’ αριθμ. ΥΠΠΕ/Φ31/51494/3888/18-12-1973 (Φ.Ε.Κ. 
1486/τ.Β7ΐ973) Υπουργική απόφαση δια της οποίας χα¬ 
ρακτηρίστηκε ως ιστορικός τόπος και τοπίο ιδιαιτέρου 
φυσικού κάλλους τμήμα της πόλεως της Ναυπάκτου. 

5. Το γεγονός ότι εντός του αρχικού πυρήνα της πό¬ 
λεως έχουν χαρακτηρισθεί αυτοτελώς ως μνημεία: 

4.1. Το κτήριο επί της οδού Μ. Σισμάνη 4, φερομένης 
ιδιοκτησίας X. Λελούδα (Υ.Α. ΥΠΠΟ/ΔΙΛΑΠ/Γ/3007/51958/ 
24-10-1994, Φ.Ε.Κ. 859/τ.Β7ΐ 8-11-1994) 

4.2. Το κτήριο Τζαβέλλα, ιδιοκτησίας Ελληνικού Δη¬ 
μοσίου (Υ.Α. ΥΠΠΟ/ΔΙΛΑΠ/Γ/3870/1926/28-12-1998, Φ.Ε.Κ. 
26/τ.Β725-1-1999) 

4.3. Το κτήριο I. Τρικκαίου επί της οδού Κέω 9 

(Υ.Α. ΥΠΠΟ/ΔΙΛΑΠ/Γ/3145/76554/6-3-1980, Φ.Ε.Κ. 329/ 
τ.Β731-3-1980) 

4.4. Η οικία Μπότσαρη 

(Υ.Α. 82455/3077/22-12-1952, Φ.Ε.Κ. 10/τ.Β721-1-1953) 

4.5. Το ρολόι της Ναυπάκτου 

(Υ.Α. ΥΠΠΟ/ΔΙΛΑΠ/Γ/1485/24064/20-7-1987, Φ.Ε.Κ. 502/ 
τ.Β7ΐ6-9-1987). 

6. Την από 17-5-2011 εισήγηση της Διεύθυνσης Νεώ- 
τερης και Σύγχρονης Αρχιτεκτονικής Κληρονομιάς 
(Δ.Ν.Σ.Α.Κ.) και τα λοιπά στοιχεία του φακέλου. 

7. Την ομόφωνη γνωμοδότηση του Κεντρικού Συμβουλίου 
Νεωτέρων Μνημείων με αριθμό πρακτικού 15/26-5-2011 (αρ. θέ¬ 
ματος 6) και ειδικότερα το σημείο (1) αυτής, αποφασίζουμε: 

Αναοριοθετούμε τον ιστορικό τόπο της πόλης της 
Ναυπάκτου, Δήμου Ναυπακτίας, Περιφέρειας Δυτικής 
Ελλάδος, σύμφωνα με τα άρθρα 16,12 παρ. 1 και 2 περ. δ' 
του Ν. 3028/2002, έτσι όπως περιγράφεται στο συνημ¬ 
μένο τοπογραφικό διάγραμμα. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 18 Οκτωβρίου 2011 

Ο ΥΠΟΥΡΓΟΣ 

ΠΑΥΛΟΣ ΓΕΡΟΥΛΑΝΟΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 83 % 





























